ترکمنستان ده نساجی و سپورت وزیرلری وظیفه دن اوزاق لشتریلدی. ترکمنستان ده نساجی وزیری سپرمراد باطروف بیلن سپورت وزیری باطر اورازوف وظیفه سی دن اوزاق لشتریلگن. خودی منه شو وزیر لر, وزیر لر کینگشی ییغیلیشی جریانی ده, ترکمنستان دولت رهبری قربانقلی بیردی محمدوف تمانیدن وظیفه دن اوزاق لشتریلدی. بیردی محمدوف, فابریکه لر ده کیفیتلی محصولات نینگ ایشلب چیقاریلیتگن لیگی گه قره مسدن, اولکه ایچی و تشقری سیده ییترلیک مقیاس ده ساتیلمیتگن لیگی, فابریکه لرنینگ حفاظت ایتیلیشی بیلن علاقه لی احتیاط سیزلیک بولگن لیگی و خودی منه شو سکتور ده یخشی متخصص لرنینگ ییتیشتریلمه گن لیگی سببلی باطروف نی وظیفه دن اوزاق لشترگن لیگی نی بلدردی. باطروف نینگ اورنی گه ایسه مذکور وزیرلیک نینگ اورین باسری وزیر اوله راق تعین ایتیلدی. ترکمن رهبر, اورازوف نینگ ایسه سپورت نینگ فرقلی ساحه لری بوییچه ییترلیک مقیاس ده موفقیت قول گه کریتیله آلمه گن لیگی اوچون وظیفه دن اوزاق لشترگن لیگی نی بلدردی.
حادثه پایتخت تاشکینت ده یوزبیرگن
